**NÁRODNÁ RADA SLOVENSKEJ REPUBLIKY**

**VII. volebné obdobie**

Návrh

**zákon**

z ... 2019,

**ktorým sa mení a dopĺňa zákon Národnej rady Slovenskej republiky**

**č**. **18/1996 Z. z. o cenách v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republikyč. 18/1996 Z. z. o cenách v znení zákona č. [196/2000 Z. z.](http://www.zakonypreludi.sk/zz/2000-196), zákona č. [276/2001 Z. z.](http://www.zakonypreludi.sk/zz/2001-276), zákona č. [436/2002 Z. z.](http://www.zakonypreludi.sk/zz/2002-436), zákona č. [465/2002 Z. z.](http://www.zakonypreludi.sk/zz/2002-465), zákona č. [520/2003 Z. z.](http://www.zakonypreludi.sk/zz/2003-520), zákona č. [523/2004 Z. z.](http://www.zakonypreludi.sk/zz/2004-523), zákona č. [68/2005 Z. z.](http://www.zakonypreludi.sk/zz/2005-68), zákona č. [117/2006 Z. z.](http://www.zakonypreludi.sk/zz/2006-117), zákona č. [659/2007 Z. z.](http://www.zakonypreludi.sk/zz/2007-659), zákona č. [382/2008 Z. z.](http://www.zakonypreludi.sk/zz/2008-382), zákona č. [488/2009 Z. z.](http://www.zakonypreludi.sk/zz/2009-488), zákona č. [513/2009 Z. z.](http://www.zakonypreludi.sk/zz/2009-513), zákona č. [260/2011 Z. z.](http://www.zakonypreludi.sk/zz/2011-260), zákona č. [356/2013 Z. z.](http://www.zakonypreludi.sk/zz/2013-356) a zákona č. [125/2016 Z. z.](http://www.zakonypreludi.sk/zz/2016-125) sa mení a dopĺňa takto:

1. V § 2 ods. 3 písmeno b) znie:

„b) primeraným ziskom rozumie zisk spojený s predajom daného tovaru, vychádzajúci z vývoja obvyklého podielu zisku tuzemského tovaru na ekonomicky oprávnených nákladoch s prihliadnutím na kvalitu tovaru, obvyklé riziko výroby alebo obehu a vývoj dopytu na tuzemskom trhu,“.

1. V § 2 sa odsek 3 dopĺňa písmenom c), ktoré znie:

„c) primeranou obchodnou prirážkou sa rozumie obchodná prirážka, ktorá nepresiahne dvojnásobok obchodnej prirážky rovnakého alebo z hľadiska využitia porovnateľného alebo vzájomne zastupiteľného tovaru od iného dodávateľa, ponúkaného predávajúcim v rovnakom čase, pričom obchodnou prirážkou sa rozumie percentuálne vyjadrenie rozdielu medzi predajnou a nákupnou cenou voči nákupnej cene.“.

1. V § 12 sa odsek 1 dopĺňa písmenom c), ktoré znie:

„c) predávajúci a kupujúci vo výhodnejšom hospodárskom postavení pri predaji a nákupe potravinárskych výrobkov, pričom výhodnejšie hospodárske postavenie má predávajúci alebo kupujúci, ktorý dohoduje ceny na trhu bez toho, aby bol vystavený podstatnej cenovej súťaži; hospodárske postavenie predávajúceho alebo kupujúceho sa posudzuje najmä podľa objemu predaného alebo nakúpeného tovaru, podielu na trhu, hospodárskej a finančnej sile, právnych alebo iných prekážok vstupu na trh a miery personálneho alebo majetkového prepojenia s inými osobami na danom trhu.“.

1. V § 12 ods. 2 sa slovo „alebo“ nahrádza čiarkou a na konci sa pripájajú tieto slová: „alebo, ak ide o predaj potravinárskych výrobkov, aj primeraná obchodná prirážka, okrem časovo obmedzeného predaja tovaru s vopred oznámenou zníženou cenou alebo okrem predaja tovaru pri výpredaji skladových zásob, z dôvodu blížiaceho sa dátumu spotreby alebo blížiaceho sa dátumu minimálnej trvanlivosti, alebo pri rušení prevádzky“.
2. V § 12 ods. 3 sa vypúšťa slovo „výrazne“ a na konci sa pripájajú tieto slová: „okrem nákupu potravinárskych výrobkov pri výpredaji skladových zásob, z dôvodu blížiaceho sa dátumu spotreby alebo blížiaceho sa dátumu minimálnej trvanlivosti, alebo pri rušení prevádzky“.
3. V § 13 ods. 1 sa za slovo „vrátane“ vkladajú slová „obchodnej prirážky a“.
4. V § 18 ods. 1 písmená a) a b) znejú:

„a) vo výške od 50 000 eur až do päťnásobku rozdielu medzi dohodnutou cenou a cenou, ktorá mala byť dohodnutá v súlade s cenovými predpismi, pričom na účely vyčíslenia sa výška rozdielu posudzuje podľa skutočne realizovaných úhrad, alebo

b) od 50 000 až do 100 000 eur, ak sa rozdiel podľa písmena a) nedá vyčísliť alebo ak ide o iné porušenie cenovej disciplíny, ako je uvedené v písmene a).“.

1. V § 18 ods. 2 sa slová „60 000 eur“ nahrádzajú slovami „300 000 eur“.
2. V § 19 ods. 1 sa za slová „Ministerstvo zdravotníctva Slovenskej republiky“ vkladá čiarka a slová „Ministerstvo pôdohospodárstva a rozvoja vidieka Slovenskej republiky“.
3. V § 20 ods. 1 sa za písmeno b) vkladá nové písmeno c), ktoré znie:

„c) Ministerstvo pôdohospodárstva a rozvoja vidieka Slovenskej republiky,“.

Doterajšie písmená c) až g) sa označujú ako písmená d) až h).

1. V § 20 sa dopĺňa odsekom 4, ktorý znie:

„(4) Ministerstvo pôdohospodárstva a rozvoja vidieka Slovenskej republiky vykonáva pôsobnosť podľa odseku 2 písm. f) v oblasti cien potravinárskych výrobkov.“.

**Čl. II.**

Tento zákon nadobúda účinnosť 1. marca 2019.